چین‌ین هونگ کونگ اؤزل ایداره بؤلگه‌سینده پولیسین گؤستریچی‌لره گرچک گولله ایله موداخیله‌سی نتیجه‌سینده بیر گؤستریجی یارالانیب.
South China Morning Post-ون (SCMP)  خبرینده، وورولان گؤستریچی‌نین عملیات‌دان چیخدیغی، چوخ باخیم شعبه‌سینده معا‌لیجه‌سی‌نین داوام ائتدیگی ایفاده ائدیلدی.
گؤستری‌لرین سوردوگو هونگ کونگون بیر چوخ بؤلگه‌سینده آنا جاده‌لرین نقلیاتا باغلاندیغی، بؤلگه‌دکی مترولاری ایداره ائدن هونگ کونگ MTR-نین شرق دمیر یولو خطین‌دکی ریل‌لره آتیلان وسایللردن اؤتورو سفرلره آرا وئردیگی و گؤستریچی‌لرین هونگ کونگون کوایی فونگ بؤلگه‌سینده بیر قاطاری آتشه وئردیگی اوچون نقلیاتدا آخساق‌لیق‌لار اولدوغو قئید ائدیلدی.
هونگ کونگ رهبرلیگی، شوبهه‌لی‌لرین چین آنا قاراسی، چین‌ین ماکاو اؤزل ایداری بؤلگه‌سی و تایوان‌ا قایتاریلماسینی آسان‌لاش‌دیران قانون لاییحه‌سینی 3 آوریل‌ده پارلامنته تقدیم ائتمیشدی.
لاییحه‌نین، هونگ کونگون اوتونوم تشکیلاتی و محکمه موستقیل‌لیگینی زده‌له‌یه‌رک شهری، چین مرکزی رهبرلیگی‌نین گودومونه سوخاجاغینی دوشونن موخالیفت، ژوئن باشیندا شهرده بؤیوک کوتلوی اعتراضلار باشلاتمیشدی.
اعتراضلارین گون کئچدیکجه شیدتینی آرتیرماسی اوزرینه هونگ کونگ باش یؤنتیجیسی کری لام، یولدا لاییحه‌نین اؤلدوگونو آچیقلامیش، گؤستری‌لرین سورمه‌سی اوزرینه 4 سپتامبردا لاییحه‌نین گئری چکیله‌جگینی بیلدیرمیشدی.
لاییحه، 23 اوکتوبردا رسمی اولا‌راق گئری چکیلمه‌سینه باخمایا‌راق اعتیراضچی‌لار، دموکراتیک اصلاحات ایستکلریله حرکت‌لرینه داوام ائدیر.
3 مین‌دن چوخ اینسانین نظارته آلیندیغی اعتراضلار، هونگ کونگون سون 10 ایلده ایلک دفعه ایقتیصادی دورغونلوق یاشاماسینا یول آچدی.
